CELEX: 62011FN0119
Language: lt
Date: 2011-11-11 00:00:00
Title: Byla F-119/11: 2011 m. lapkričio 11 d. pareikštas ieškinys byloje ZZ prieš Komisiją

28.1.2012   
            
            
               LT
            
            
               Europos Sąjungos oficialusis leidinys
            
            
               C 25/71
            
         
      2011 m. lapkričio 11 d. pareikštas ieškinys byloje ZZ prieš Komisiją
      
      (Byla F-119/11)
      (2012/C 25/138)
      Proceso kalba: italų
      
         Šalys
      
      
         Ieškovas: ZZ, atstovaujamas advokato G. Cipressa
      
         Atsakovė: Europos Komisija
      
         Ginčo dalykas bei aprašymas
      
      Implicitinio Komisijos sprendimo atmesti ieškovo prašymą, pirma, atlyginti žalą, tariamai patirtą dėl to, kad 2002 m. kovo 14, 16 ir 19 dienomis Komisijos tarnautojai įsiveržė į jo tarnybinį butą Luandoje, ir, antra, perduoti jam tuo metu padarytų nuotraukų kopijas bei sunaikinti visus su šiuo įvykiu susijusius dokumentus panaikinimas.
      
         Ieškovo reikalavimai
      
      
                  —
               
               
                  Pripažinti teisiškai neegzistuojančiu — arba, priešingu atveju, panaikinti — sprendimą, nesvarbu, kokia forma jis priimtas, kuriuo Komisija atmetė 2010 m. rugsėjo 6 d. prašymą, kurį ieškovas buvo išsiuntęs Komisijos paskyrimų tarnybai;
               
            
                  —
               
               
                  prireikus pripažinti teisiškai neegzistuojančiu — arba, priešingu atveju, panaikinti — aktą, nesvarbu, kokia forma jis priimtas, kuriuo Komisija atmetė skundą dėl sprendimo atmesti 2010 m. rugsėjo 6 d. prašymą ir 2011 m. kovo 20 d. prašymą panaikinti tą sprendimą;
               
            
                  —
               
               
                  patvirtinti kiekvienu atveju, kad Komisijos tarnautojai ar atstovai arba Komisijos tarnautojų atstovai 2002 m. kovo 14, 16 ir 19 dienomis prieš ieškovo valią nesutikti su tuo, kad tai įvyktų kuriuo nors laiko momentu, apie tai bent trumpai neinformavę ieškovo bei jam nežinant, kad tai įvyko: a) slapčia kelis kartus įsiveržė į ieškovui Komisijos prieš tai skirtą tarnybinį butą, esantį Luandoje (Angola), Bairro Azul kvartale, Rua Americo Julio de Carvalho 101-103, įsilauždami arba panaudodami neteisėtai turimus raktus arba bet kuriuo atveju neteisėtai juos panaudodami; b) minėtame bute padarė nuotraukų;
               
            
                  —
               
               
                  patvirtinti kiekvieno iš žalą sukėlusių įvykių neteisėtumą;
               
            
                  —
               
               
                  pripažinti, kad kiekvienas iš žalą sukėlusių minėtų įvykių yra neteisėtas;
               
            
                  —
               
               
                  įpareigoti Komisiją fiziškai sunaikinti nuotraukas;
               
            
                  —
               
               
                  įpareigoti Komisiją raštu ir — kas yra labai svarbu — išsamiai informuoti ieškovą apie atliktą fizinį sunaikinimą, visų pirma nurodant fizinio sunaikinimo datą, vietą ir jį atlikusį tarnautoją;
               
            
                  —
               
               
                  įpareigoti Komisiją, kompensuojant minėtą žalą, sumokėti ieškovui 20 000 EUR sumą arba didesnę ar mažesnę sumą, kuri, Tarnautojų teismo manymu, yra teisinga, t. y.: a) 10 000 EUR už žalą, atsiradusią dėl neteisėto įsibrovimo į minėtą butą 2002 m. kovo 14, 16 ir 19 dienomis; b) 10 000 EUR už žalą, atsiradusią dėl neteisėto nuotraukų darymo;
               
            
                  —
               
               
                  įpareigoti Komisiją sumokėti ieškovui nuo kitos dienos po to, kai Komisija gavo 2010 m. rugsėjo 6 d. prašymą, iki faktinio 20 000 EUR sumos sumokėjimo 10 % metines palūkanas nuo šios sumos kasmet ją kapitalizuojant;
               
            
                  —
               
               
                  priteisti iš Komisijos bylinėjimosi išlaidas.